**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.08.2022, ora 08.00 – 02.08.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 02.08.2022, ora 07.00**

**RÂURI**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 01.08.2022, la ora 10:00, Actalizare de **Atenţionare Hidrologică nr. 43,** valabilă în intervalul 01*.08.2022 ora 11:00 – 01.08.2022 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: Vişeu, Someşul Mare, Mureş, Olt, Siret, râurile din Dobrogea*,* cu posibile depăşiri ale **COTELOR DE APĂRARE,** astfel:

**- În intervalul 01.08.2022 ora 11:00 – 01.08.2022 ora 24:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior **(judeţul Maramureş)**, Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Mureş - bazin amonte S.H. Glodeni **(judeţele: Harghita şi Mureş)**, Râul Negru – bazin superior şi afluenţi bazin mijlociu şi inferior **(judeţele: Harghita, Covasna şi Braşov)**, Bistriţa – bazin superior şi afluenţi bazin mijlociu şi inferior **(judeţele: Suceava, Neamţ, Harghita şi Bacău)**, Putna – bazin superior şi afluenţi bazin mijlociu şi inferior **(judeţul Vrancea)**, râurile din Dobrogea **(judeţele: Constanţa şi Tulcea)**.

**Se ridică începând cu data de 01.08.2022 ora 11:00 Avertizarea Hidrologică din celelalte bazine hidrografice avertizate anterior.**

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor:

*Către PREFECTURILE JUDEŢELOR: BACĂU, BISTRIŢA-NĂSĂUD, BRAŞOV, CONSTANŢA, COVASNA, HARGHITA, MARAMUREŞ, MUREŞ, NEAMŢ, SUCEAVA, VRANCEA şi TULCEA (12 prefecturi) - COD GALBEN*;

**Debitele au fost în general în scădere,** exceptând cursul mijlociu şi inferior al Siretului şi cursurile inferioare ale râurilor: Someş, Timiş, Ialomița, Suceava, Moldova, Bistrița, Trotuş, Putna, Rm. Sărat şi Buzău, unde au fost în creştere prin propagare.

Pe râurile din bazinul Bârladului şi pe cursul mijlociu al Prutului, debitele au fost relativ staționare.

Debitele medii zilnice se situează în general la valori sub mediile multianuale lunare, cu coeficienţi moduli cuprinşi între 30-80%, mai mari (peste 100%) în bazinul Ialomiței, bazinul superior al Oltului, pe cursurile superioare ale Târnavelor, pe unii afluenți ai Argeşului superior (R. Târgului, Argeşel) şi pe râurile din Dobrogea şi mai mici (sub 30%) pe cursul Siretului, pe râurile din bazinele hidrografice: Amaradia, Olteț, Bârlad şi Jijia.

A fost în vigoare AVERTIZAREA HIDROLOGICĂ nr. 43 din 01.08.2022, până la ora 24:00.

Se situează la **COTA DE ATENȚIE râul Casimcea la stația hidrometrică Cheia (150)-jud. TL.**

**Debitele vor fi în general în scădere,** exceptând râurile din bazinul Bârladului unde vor fi relativ staționare.

Sunt posibile mici creşteri de niveluri şi debite pe unele râuri mici din zonele de deal şi munte din nordul şi centrul țării, ca urmare a precipitațiilor, slabe cantitativ, prognozate.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 01.08.2022 – 02.08.2022 **a fost în creştere, având valoarea de 1950 m3/s**, sub media multianuală a lunii **iulie (5350 mc/s) şi august (4300 mc/s).**

În aval de Porţile de Fier debitele au fost în creștere pe sectorul Gruia – Corabia și în scădere pe sectorul Tr. Măgurele – Tulcea.

**Debitul la intrarea în ţară (secţiunea Baziaş) va fi în uşoară creștere (2000 m3/s).**

În aval de Porțile de Fier debitele vor fi în creştere pe sectorul Gruia – Zimnicea şi în scădere pe sectorul Giurgiu – Tulcea.

**2.** **Situația meteorologică în intervalul 01.08.2022, ora 09.00 – 02.08.2022, ora 06.00**

**ÎN ŢARĂ**

**Vremea s-a menținut mai rece** decât în mod obișnuit pentru această perioadă în jumătatea nordică a teritoriului și apropiată de normal în rest. Cerul a fost variabil, cu înnorări temporar accentuate îndeosebi după-amiaza și seara în centrul, estul și sud-estul țării, unde au fost averse, pe alocuri însoțite de descărcări electrice, local în Moldova, Dobrogea, Transilvania și la munte și pe arii restânse în Crișana și Muntenia. Cantitățile de apă au depășit local 10...15 l/mp și izolat 20...25 l/mp. Vântul a suflat slab și moderat, cu ușoare intensificări în sud-vest, dar de scurtă durată și asociate averselor. Temperaturile maxime s-au încadrat între 19 grade la Darabani și Cotnari și 32 de grade la Craiova, Turnu Măgurele, Zimnicea, București-Filaret și Caracal, iar la ora 06 se înregistrau 10 grade la Voineasa și Petroșani și 21 de grade la Focșani, Gura Portiței și Constanța-dig.

**Observaţii -** de ieri dimineață de la ora 06 au fost în vigoare 8 mesaje pentru fenomene meteorologice periculoase imediate,

- ***2 avertizări cod portocaliu și 4 atenționări cod galben*** *emise de către SRPV Constanța și* ***2 atenționări cod galben*** *emise de către SRPV Bacău*.

**LA BUCUREŞTI**

**Vremea a fost apropiată de normal** din punct de vedere termic. Cerul a avut unele înnorări pe timpul zilei, iar noaptea a devenit mai mult senin. Vântul a suflat slab și moderat. Temperatura maximă a fost de 29 de grade la Afumați și Băneasa și 32 de grade la Filaret, iar la ora 06 se înregistrau 14 grade la stația meteo Băneasa și 17 grade la Filaret.

**3. Prognoza meteorologică în intervalul 02.08.2022, ora 09.00 – 03.08.2022, ora 09.00**

**ÎN ŢARĂ**

**Valorile termice vor fi în creştere** în toată ţara, iar în vest şi în sud, cu precădere la câmpie, vremea va deveni călduroasă. Cerul va fi variabil, cu înnorări temporare în regiunile estice, sud-estice și la munte unde pe arii restrânse vor fi ploi slabe de scurtă durată. Vântul va sufla slab și moderat, cu unele intensificări în Moldova, Bărăgan și Dobrogea, în zona montană înaltă și izolat în rest. Temperaturile maxime se vor încadra între 25 și 32 de grade, uşor mai ridicate în sud-vest şi în sudul extrem; minimele termice vor fi cuprinse între 8 grade în depresiunile intramontane și 20...22 de grade pe litoral.

**LA BUCUREŞTI**

**Vremea va deveni călduroasă**. Cerul va fi variabil, trecător cu unele înnorări după-amiaza când vor fi posibile ploi slabe de scurtă durată. Vântul va sufla slab până la moderat. Temperatura maximă va fi de 31...32 de grade, iar cea minimă de 16...18 grade.

1. ***CALITATEA APELOR***
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**GNM-CJ Cluj** inf. despre o **poluare accidentala a apelor de suprafata, in data de 31.07.2022, ora 17:30, in zona Mun. Cluj-Npaoca, stra Valea Seaca, Platforma SC Nordic Chemicals SRL, de la care s-a scurs in cursul de apa, clorura ferica de coloratie rosiatica, dintr-un contaniner tip IBC, ca urmare a fisurarii acestuia, pe Valea Seaca, cu descarcare in paraul Nadasel si ulterior in raul Somesul Mare. In recipient au mai ramas 300 litri**. S-a actionat cu clorura de calciu pentru neutralizare. ABA Somes Tisa a prelevat probe de apa. Se va igieniza cursul de apa afectat

**ABA Argeş-Vedea** revine cu informaţii suplimentare referitoare la poluarea accidentală a apei din data de 30.07.2022, ora 17.20, pe rigola mal drept a acumulării din comuna Mărăcineni, județul Argeș, din posibile deversări neautorizate, lângă Gara Gropeni, județul Argeș.

Reprezentanții ABA Argeș Vedea (Laborator, IBA și GMPRA) s-au deplasat la fața locului unde au constatat că pe conducta de ape pluviale a comunei Mărăcineni, deși nu plouase în ultima perioadă de timp, curgea apă neagră cu resturi menajere, posibil de la evacuarea operatorului regional de apă – APA CANAL 2000 SA Pitești. Până la terminarea verificărilor debitul scurs de pe conducta de ape pluviale s-a redus semnificativ. Au fost prelevate probe de apă, în funcție de analizele de calitate, urmând a se dispune măsurile ce se impun. Nu s-a raportat mortalitate piscicolă.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**GNM-CJ Prahova** inf. despre un **incendiu izbucnit in data de 01.08.2022, ora 11:20, in zona loc. Mizil, str. Tepes Voda, jud. Prahova, la societatea SC Micolact SRL, de procesare lapte. A ars un cablu electric neizolat corespunzator de la care s-a extins la mansarda pe 400mp si acoperis pe 200mp. Incendiul a fost stins la ora 12:00** de ISUJ Mizil Prahova.

**Agenţia Naţională pentru Protecţia Mediului** informează că, din rezultatele analizelor efectuate în data de 27.07.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţile din teritoriu, cu exceptia statiei de monitoring a calitatii aerului cu indicativul:**

**B-8, sat Dumbrăveni, com. Baloteşti.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**GF Timisoara** inf. despre **producerea unui incendiu de litiera si coronament, in zona com. Rau de Mori, jud. Hunedoara, in cadrul OS Retezat, fond de stat, varsta arboret 95 de ani, zona de deal-munte, compozitie foiase predominant fag, izbucnit in data de 24.07.2022, ora 12:45, care a afectat 17 Ha, stins in data de 29.07.2022, ora 15:30, prin interventia a 15 personal silvic, 10 pompieri militari, 1 agent Politie**, cu unelte PSI, din cauza necunoscute, cu autori necunoscuti.

**GNM-CJ Prahova** informează că **la data de 30-07-2022, ora 09:30, s-a produs o poluare a solului, cu apa sarata de zacamant si noroi de foraj, ca urmare a cedarii unei sonde abandonate din 1916, zona parcului 8 Baicoi, al OMV Petrom, din judetul Prahova. S-a produs poluarea solului.** A fost notificat incidentul telefonic la GNM CJ Prahova. S-a izolat zona prin indiguire, s-a intervenit cu utilaje pentru a curata zona, s-a transportat apa sarata cu vidanja la depozitul Baicoi Vest, iar partea solida catre statia de bioremediere din zona.

**GF Timisoara** inf. despre **producerea unui incendiu de litiera si coronament, in zona com. Rau de Mori, jud. Hunedoara, in cadrul OS Retezat, fond de stat, varsta arboret 65 de ani, zona de deal-munte, compozitie foiase predominant fag, izbucnit in data de 26.07.2022, ora 10:00, care a afectat 15,3 Ha, stins in data de 29.07.2022, ora 14:00, prin interventia a 6 personal silvic, 10 pompieri militari, 3 pompieri civili, 1 agent Politie**, cu unelte PSI, cauza datorita extindere de la OS Rau de Mori, cu autori necunoscuti.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 29.07.2022 – 01.08.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coordonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

* **A.B.A. Prut-Bârlad: În judetul Vaslui**: se menţin prevederile „Planului de restricţii şi folosire a apei in perioade deficitare”, astfel: \* treapta a III-a - pentru S.C. AQUAVAS S.A. VASLUI – Sucursala Vaslui din acumularea Soleşti;
* sunt restricţii în următorele localităţi din jud. Vaslui: Arsura, Bacani, Berezeni, Bogdana, Codaesti, Danesti, Dimitrie Cantemir, Dodesti, Dragomiresti, Drinceni, Dumesti, Falciu, Feresti, Gagesti, Gherghesti, Hoceni, Ivanesti, Laza, Lipovat, Lunca Banului, Muntenii de Jos, Padureni, Pogana, Poienesti, Puiesti, Rosiesti, Stanilesti, Tacuta, Tanacu, Valeni, Vetrisoaia, Voinesti, Vutcani.

**- Judeţul Iaşi**: Se mentine situatia de restrictii in alimentarea cu apa pentru piscicultura la folosintele: \* S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi prin reducerea debitelor la sursa r. Miletin – ac. Halceni corespunzător treptei a III-a de aplicare a restrictiilor**.**

- SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

- SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**- Judeţul Botoşani:** - Se mentine situatia de restrictii in alimentarea cu apa pentru piscicultura la folosinta:  
 \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Incepand cu data de 25.07.2022, s-a aplicat Planul de restrictii in alimenatrea cu apa - treapta a III-a, pentru A.N.I.F.Filiala Teritoriala Moldova Nord-U.A Botosani-Sistemul de irigatii Movileni-Havarna.

Operatorul NOVA APASERV S.A. BOTOȘANI a aplicat un program de furnizare a apei prelevata din ac. Stanca-Costesti si din ac. Bucecea, ca urmare a creșterii consumului de apă, datorat în principal udării culturilor agricole - situație des întâlnită în momentul de față. Utilizarea excesivă a apei din rețelele de distribuție conduce la scăderea nivelului apei din rezervoarele de înmagazinare, operatorul întâmpinând dificultăți în asigurarea unui nivel minim de apă în rezervoare, care să permită funcționarea capacităților de pompare în regim normal, respectiv posibilitatea furnizării apei în regim normal.

Astfel, a fost aplicat un program de furnizare a apei din sursa ac. Stanca-Costesti in comunele: Durnesti, Trusesti, Todireni, Ungureni, Romanesti, Santa Mare, Calarasi, Rauseni, Albesti, Dangeni, Dobarceni, Mihalaseni, Hlipiceni, Stefanesti, comunele Bivolari si Andrieseni din **jud. Iasi**, precum si din sursa ac. Bucecea in **jud. Botosani**, in comunele Flamanzi, Cristesti, Baluseni, Copalau, Corlateni, Braesti, Corni, Cosula, Curtesti, Draguseni, Gorbanesti, Havarna, Hiliseu Horia, Ibanesti, Lozna, Mihaileni, Santa Mare, Sendriceni, Suharau, Stefanesti, Sulita, Ungureni, Ripiceni, Varfu Campului, Vorniceni, Corlateni.

Pentru **judetul Botosani** exista resursa de apa disponibila in Acumularea Stanca Costesti si Acumularea Bucecea, dar problemele semnalate se datoreaza bazinelor intermediare ale operatorilor de apa canal, care nu au capacitate suficienta pentru asigurarea cerintelor suplimentare si pentru udarea/irigarea culturilor agricole.

• Sistemele de alimentare cu apa centralizate cele mai afectate in **judetele Bacau, Neamt si Vrancea** au sursa de apa subterana din foraje sau drenuri, iar restrictiile se datoreaza cresterii consumului pentru irigatii.

**- ABA Siret- Jud. Vrancea**: Măsuri întreprinse la nivelul Comitetului Local pentru Situații de Urgență Tamboesti, datorită secetei:

-Transport apa cu cisterna SC CUP SA Vrancea in satul Trestieni unde apa nu mai ajunge in ultima perioada. Transport apa cu cisterna unor persoane fizice de catre S.V.S.U. Tamboesti. Monitorizat 2 fantani si tratarea cu cloramină.

Pentru alte judeţe, sunt restricţii în următorele localităţi: Faraoani, Filipesti, Carligi, Galbeni, **(jud. Bacău),** Rimnicelu, Grebanu **(jud. Buzău),** Livada Mare, Pascani, Lespezi, Tatarusi, Pietrosu, Uda, Todiresti **(jud. Iaşi),** Stroiesti, Tasa, Bara, Grinties, Poiana, Bradu, Pangarati Castel, Poienari, Bunghi, Tazlau **(jud. Neamţ),** Calafindesti **(jud. Suceava),** Putna, Ivancesti, Bordestii de Sus, Bordestii de Jos, Slimnic, Trestieni, Padureni, Tamboiesti, Obrejita, Candesti, Straoane, Cimpuri, Chetroasa, Alexandru Vlahuta, Dragosloveni, Dumbraveni, Negrilesti, Valea Cotesti, Golestii de Sus, Budesti, Cotesti, Andreiasu de Jos, Ruginesti, Vidra, Ruget, Caliman, Tichiris, Scafari, Iresti, Serbesti, Cucuieti, Olesesti, Sarbi, Tifesti, Tulnici, Coza, Paunesti, Viisoara, Paulesti, Barsesti, Beciul, Ramniceanca, Faraoanele, Pietroasa, Varnita, Racoasa, Verdea si Soveja **(jud. Vrancea),** Balasesti, Brahasesti, Cosmesti, Movileni **(jud. Galati).**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj. Pentru **jud. Gorj**: în localităţile Peștișani, Călărași, Dăbuleni, Țuglui, Maglavit, se reduce cu 80% a debitelor cursului de apă si reducere capacitate alimentare consumatori pe timp de noapte, in jud. Gorj, com. Turburea sunt localităţi afectate de secetă care nu dispun de sisteme centralizate de alimentare cu apă, ci doar de surse individuale, s-au efectuat denisipări fără rezultat.

- **ABA Mureş** informează că începând cu data de 23.06.2022, orele 06,00, ApaProd Hunedoara a trecut la alimentarea cu apa din acumularea Cincis, in vederea remedierii avariei pe sursa principala de alimentare cu apa Hobita/r.Barbat. În localităţile următoare din **jud. Mureş** : Mediaş, restricţii de udat grădini, între 6-9, 16-22, iar în **jud. Hunedoara**, loc. Boşored, Certeju de Sus, Dobra, Ilia, Gurasada, Oraş Călan, Peştişu Mic, Certeju de Sus, sunt unele restricţii, ISU judeţean asigurând aprovizionarea cetăţenilor.

La Barajul de Priza nr. 1 Tg. Mures / r. Mures, incepand din 19.07.2022 s-au demarat lucrari de reparatie la stavila nr. 4 si manevre de golire a acumularii aferente ( ora 10.00 ), scaderea nivelului r. Mures in amonte se va face treptat si se va mentine scazut pana la finalizarea lucrarilor.

**- ABA Somes Tisa** informează că Sistemele de alimentare cu apa din priza de la acumularea Tarnita pentru zona Mun. Cluj Napoca, sunt afectate datorita subdimensionarii sistemului de alimentare cu apa in raport cu dezvoltarea zonei si inexistenta unui rezervor tampon (dimensionat 2700 locuitori, necesar pentru alimentare cu apa pentru 8000 locuitori). În **jud. Maramureş**, comuna Băceşti, cătun Valea Porcului sunt 3 fântâni secate, ISU Maramureş asigurând aprovizionarea cetăţenilor. Deasemenea în unele zone, printre care orașul Tăuții Măgherăuș, s-a instituit program restricţionat de livrare a apei potabile către consumatorii casnici. În comuna Onceşti sunt 20 fântâni secate.

**SGA Sălaj** informează că în com. Babeni, sat Pirosa, din 40 de fântâni, 31 sunt secate, aceeasi situatie fiind in com. Letca, Balan, Varsolt. Se solicita ajutorul Inspectoratului pentru Situatii de Urgenta si al operatorilor economici pentru asigurarea alimentarii cu apa a populatiei si animalelor prin transportul cu cisterna sau a altor mijloace. In localitatile: Ip, Tusa, Valcău de Jos, Suplacu de Barcău si Chișlaz, s-au instituit restrictii de alimentare.

**- ABA Olt** informează că se aplică Planul de restrictii Treapta II in localitatea Sanpaul, **judetul Harghita** – SC Agropic – sursa de apa Homorodul Mare.

**- ABA Argeş-Vedea** informează că operatorul de Apa canal Ilfov, care mentioneaza ca din cauza consumului excesiv de apa sunt nevoiti sa limiteze alimentarea cu apa potabila in comunele din **jud. Ilfov**: Periş, Clinceni, Domnesti, Ciolpani, Cernica, Bragadiru, Măgurele, 1 Decembrie, Berceni, Balotesti, Mioarele, Gogosari, Candesti, Bălăceanca, Poşta in anumite intervale orare (2-3 ore) pentru remedierea unor avarii la reteaua publica de alimentare si refacerea rezervelor de apa din rezervoarele tampon proprii (care nu au fost dimensionate probabil si pentru udarea/irigarea terenurilor agricole), **jud. Giurgiu**: Gogoşari, Drăghiceanu, Raleşti, Adunaţii Copăceni, Dărăşti Vlaşca, Varlaam, Mogoşeti, Bucşani, Vadu Lat, Podişor, iar în **jud. Dâmboviţa**, Cândeşti.

**ABA Buzău** informează că în com. Scânteia, **jud. Ialomiţa**, este instituit un program de restricţii între orele 13-18, 00-05, datorită capacităţii reduse de stocare a bazinelor de apă potabilă.

Pentru sectoarele fluviului Dunarea aferente ABA Buzau Ialomita:

- Se mentine aplicarea treptei III de restrictii pe sectorul Chiciu-Vadu Oii, urmarit in PH Chiciu- sectiunea Calarasi, la folosintele de apa:

-ANIF Ialomita-Calmatui - Boianu Sticleanu km 388, folosinta irigatii.

-ANIF Ialomita-Calmatui - Galatui -Calarasi km 388, folosinta irigatii.

-Calmatui - am. Oltenita Surlari Dorobantu Km 414-428, folosinta irigatii.

-ANIF Ialomita-Calmatui - am. Gostinu Greaga Arges (SPA km 448, SPA km 443), folosinta irigatii.

-OUAI Calarasi Raul- km 365, folosinta irigatii.

-ANIF Ialomita-Calmatui - am. Borcea de Sus: SPA km 328, SPA km 329, SPA km 64+200, SPA km 50+500 (Bailtal) , folosinta irigatii.

-SC Ecoaqua SA Calarasi - captare Chiciu, folosinta alimentare cu apa populatie.

**ABA Crisuri** informeaza ca în **jud. Bihor**, în comunele: Drăgești, Tarcea, Cherechiu, Orașul Săcueni, Săcădat, Bocsig, Buceș, com. Remetea, com. Buces, Boghiș, Vadu Crișului şi Comuna Șicula rețeaua de alimentare operată de SC Compania de Apă Oradea SA, la orele serii restricționează furnizarea apei potabile.

**A.B.A. Dobrogea-Litoral -** Referitor la atingerea nivelului, respectiv a debitului Fluviului Dunarea, pe sectorul Chiciu (km 375)- Izvoarele (km 345)- Cernavoda (km 298)- Harsova (km 238), corespunzatoare fazei de atentionare/avertizare conform prevederilor planului de restrictii si folosirea a apelor in perioadele deficitare, pentru BH Dunare 2011- 2025, situatia ramane valabila pana la cresterea nivelului. In acest sens, va fi instituita faza de atentionare/avertizare de catre ABA Buzau – Ialomita, ABA Prut si S.G.A. Tulcea a caror folosinte se alimenteaza cu apa din Fl. Dunare, de la Chiciu (km 375) -Isaccea– Tulcea- brat Chilia- brat Sulina. La aceste debite transportul fluvial este ingreunat semnificativ fiind luate masuri de limitare a tonajelor barjelor in vederea asigurarii unui pescaj corespunzator asigurarii circulatiei fluviatile de mărfuri. Deasemenea sunt unele restricţii la folosinţe din localităţile: Harsova, Topalu, Seimeni, Agigea, Cernavoda, Seimeni, Dunareni, Oltina, Ostrov (sectorul Chiciu, Cernavodă, Hârşova), Daeni, Peceneaga, Ostrov, Traian, Macin, Peceneaga -Turcoaia – Macin, Macin - I.C. Bratianu, Smardan (sector Braţ Măcin, Smârdan).

**SGA Tulcea**, informează că din data de 09.07.2022, a fost instituita faza de atentionare/avertizare la folosintele care se alimenteaza cu apa din Dunare-Brat Macin, pe sectorul Daeni-Macin-Smardan, respectiv in scop:

* potabil S.A.A.C Daeni, Comuna Smârdan,
* irigatii- SC TUMULT GRUP SRL, SC BALTA STAR SRL, A.N.I.F TULCEA-Am. Ostrov, A.N.I.F Tulcea-Am. Daeni Ostrov Peceneaga, SC FRAHER DISTRIBUTION SRL, CORCEA LOREDANA I.I., CORCEA VIOLETA I.I.,SC RAI VERDE SRL, A.N.I.F. Tulcea-Am Peceneaga- Turcoaia- Macin, A.N.I.F Tulcea-Am.23 August-Macin.
* piscicultura- SC Piscicola Macin (AM. Turcoaia).

**6. Blocaje pe cursurile de apă :**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;

- în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;

- SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;

- SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;

Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.

Direcția Comunicare